以下係呢次事件小筆記 -
-
閔熙珍2002年喺韓國藝能界巨企SM娛樂擔任平面設計師,後來晉升為創意總監,少女時代、SHINee、f(x)、EXO等偶像團體嘅的視覺及創作方針都係由閔熙珍打造。閔熙珍2019年裸辭離開SM。
-
捧紅BTS嘅娛樂公司HYBE, 2019年邀請閔熙珍加盟,為旗下子公司ADOR出任CEO。
被指洩露HYBE嘅公司機密
-
閔熙珍為ADOR打造新女團NewJeans,但閔表示HYBE另一子公司同時準備推出另一女團LE SSERAFIM,並要求NewJeans「讓路」俾LE SSERAFIM先出道。結果兩隊女團先後喺2022年出道,7月出道嘅NewJeans一炮而紅,閔熙珍被封為「NewJeans之母」。
-
一直有傳閔熙珍不滿NewJeans走紅但自己未獲公司相應回報,近期更爆出閔熙珍有意將ADOR從HYBE獨立出嚟。HYBE先發制人,派企業監察組到ADOR高層辦公室調查,並指控閔熙珍同另一位由HYBE跳槽到ADOR嘅高層,洩露HYBE嘅公司機密,務求令ADOR大股東HYBE出售股份。HYBE因此要求閔熙珍辭職,更向內部員工發電郵直指閔熙珍有意奪權。
-
閔熙珍作出嘅反擊包括發文批評HYBE另一女團ILLIT抄襲NewJeans,有報道更指NewJeans有成員父母不滿ILLIT抄襲,但網友指責有人將偶像家人捲入內鬥。另一宗傳聞係指閔熙珍搵巫師作法令HYBE旗下天團BTS去服兵役,而閔熙珍又真係承認有搵過巫師,但強調搵對方因為大家係朋友!
HYBE股價單日唔見近7.8%
-
閔熙珍尋日嘅記者會上表現令人側目,以cap帽鬆身衫造型示人外,又一度情緒崩潰。閔熙珍話NewJeans為呢件事喊,又澄清自己唔係要奪權,而係要保護NewJeans,並踢爆「BTS之父」房時爀曾經要求以NewJeans「踩爛aespa」。
-
本來今年夏天回歸幕前嘅NewJeans,而家仲未就爭議發聲,畢竟一邊係老闆一邊係伯樂,難以取捨。
-
傳出閔熙珍有意令ADOR獨立,甚至帶埋NewJeans過檔嘅消息傳出後,HYBE股價試過單日唔見近7.8%。
原文刊登於 Yahoo 娛樂圈